Joy Nwosu Lo-Bamijoko

Joy Ifeoma Nroli Nwosu Lo-Bamijoko (byin 27 Zwat A̱ni̱nai 1940) yet a̱gwaklyen a̱bwomtsot taada, a̱kwak a̱son sot á̱nietbwom, a̱tyuya̱fang-ghyuap a̱bwomtsot ma̱ng soprano a̱ yet a̱tyu Naijeriya wa a̱ni. A̱ bu yet a̱tyutyiet a̱bwomtsot wa mi̱ Yunuvasi̱ti Legwot, a̱wot a̱ ku mban bubwom Bel canto mi̱ Naijeriya a̱ si̱ tyia̱ á̱niet di̱ mbeang cat opera ma̱ng tangka̱i bubwom Italya nvwuon.Sadoh 2012, w. 60. A̱ ku bwom a̱nyin nggu  ma̱ng a̱mami sot-á̱nietbwom mi̱ si̱ ku swak a̱ka̱tungbwom 50 mami Nigeria ma̱ng bibyin ghyáng ku ka nshi bah.Sadoh 2012, w. 64.

Ma̱ a̱lyia̱ 1968, a̱ ku shei kwaa̱mbwat ghyang nang gu ngyei Cinema e Africa mat Aracne editrice, ta̱m tazwa á̱niet Afi̱rika mi̱ Si̱ni̱ma.

Shyicet á̱zanson
Nwosu ku fwung ta̱m hu ma̱ng Yunuvasi̱ti Legwot di̱ ngaan ce-ndyia̱ 1990 hu hwa a̱ si̱ cyet a̱ nat A̱merika a̱vwuo ka nang gu tsa kwan li ka̱ gu na shyia̱ ta̱m ma̱ng yunuvasi̱ti ghyang a̱ni a̱wot ku tyia̱ bah, huhwa gu si̱ ba̱ ta̱bat nyia̱ ta̱m nang a̱tyulyang a̱li a̱ sii du yet a̱tyutyiet a̱lifang sa̱ka̱nda̱ri a̱ tyiet a̱bwomtsot sa̱ka̱ndi̱ri a̱ni mi̱ New Jersey. A̱ ku lyuut nkwaa̱mbwat nfeang, Mirror of Our Lives ma̱ng Legend of the Walking Dead: Igbo Mythologies.

Ya̱fang

A̱ni̱nan

Sa:Byin 1940
Sa:Á̱niet nswuan
Sa:A̱yaagwaklyen bubwom taada á̱nap
Sa:A̱yaagwaklyen bubwomtsot á̱nap
Sa:Á̱nietya̱fang ghyuap Naijeriya